3)

budući da bačva upotrijebljena za dozrijevanje jakog alkoholnog pića znatno utječe na njegova svojstva, opravdano je informirati potrošače o prethodnom sadržaju upotrijebljene bačve. Međutim, te informacije moraju biti jasne i nedvosmislene, moraju upućivati na upotrijebljenu bačvu, a ne samo na jako alkoholno piće koje je u njoj prethodno dozrijevalo i ne smiju dovoditi potrošača u zabludu kako je predviđeno člankom 7. stavkom 1.a, člankom 7. stavkom 2. i člankom 36. Uredbe o informiranju potrošača o hrani. Na primjer: a) upućivanje na određenu bačvu može se opravdati samo ako je jako alkoholno piće u bačvi dozrijevalo dovoljno dugo da se utječe na njegova organoleptička svojstva; b) kontekst u kojem se upućuje na aluziju trebao bi biti jasan i služiti isključivo u svrhu informiranja potrošača o prethodnom sadržaju korištene bačve, tj. da se jako alkoholno piće dovoljno dugo čuvalo u bačvi koja je prethodno upotrijebljena za dozrijevanje, primjerice, ruma; c) aluzija mora biti točna i ne smije zavaravati. Kod označivanja proizvoda i njegova stavljanja na tržište ne bi trebalo ukazivati na to da su sva jaka alkoholna pića dozrijevala u navedenoj vrsti bačve ako to nije točno. Bilo bi zavaravajuće opisati whisky, primjerice, riječima „dozrijevao u bačvi ruma” ako je samo dio sadržaja bačvi u kojima je whisky proizveden dozrijevao u bačvama ruma; d) za neka se jaka alkoholna pića upotrebljava izraz „završna obrada”. Radi se o tradicionalnom industrijskom izrazu koji se odnosi na završno razdoblje dozrijevanja u bačvi koja se razlikuje od prethodno korištene bačve. Budući da završna obrada odgovara dijelu razdoblja dozrijevanja, prethodno navedeni zahtjevi trebali bi se jednako primjenjivati i na završnu fazu. #33 – Primjeri dopuštenog označivanja: 1) RUM Dozrijevao u bačvama Kentucky Bourbona 2) Single malt whisky* Dozrijevao u bačvi Cognaca/završna obrada u bačvi ruma 3) Jako alkoholno piće Mješavina 95 % gina i 5 % ruma Dozrijevalo u bačvi ruma Moglo bi upućivati na to da su se rum/whisky/gin i rum čuvali u drvenoj bačvi koja je prethodno upotrijebljena za dozrijevanje bourbona/Cognaca/ruma dovoljno dugo da se utječe na njihova organoleptička svojstva. * U skladu s točkom 2. podtočkom (a) podtočkom iii. Priloga I. (whisky ili whiskey), konačni destilat dozrijeva u drvenim bačvama zapremnine do najviše 700 litara. Budući da vrsta drvene bačve nije navedena, bačve u kojima su prethodno dozrijevala druga alkoholna pića mogu se ponovno upotrijebiti kako bi se dobila posebna organoleptička svojstva pića whisky/whiskey. #34 - Primjeri zabranjenog označivanja: Cognac Završna obrada u drvenoj bačvi ruma Nije dopušteno jer u tehničkoj dokumentaciji/specifikaciji proizvoda za oznaku zemljopisnog podrijetla Cognaca nije navedeno dozrijevanje u bačvi koja prethodno nije upotrijebljena za dozrijevanje vina ili rakija od vina u okviru njegova načina proizvodnje. Whisky Dozrijevao u bačvi brandyja Nije dopušteno jer se aluzija ne smije isticati više od pravnog naziva jakog alkoholnog pića, a font kojim je ispisana aluzija ne smije biti veći od fonta kojim je ispisan pravni naziv. Završna obrada ruma u Cognacu Nije dopušteno jer aluzija mora sadržavati upućivanje na vrstu upotrijebljene bačve.